กวีประชาไท: ใครขุดหมุดคณะราษฎร
กาลเวลาวิชาชัดประวัติศาสตร์ ล้วนเป็นเรื่องชิงอำนาจบาตรใหญ่จากสุขทุกข์ยุคหินถิ่นทั่วไป อำเภอใจในกฎกติกายุคสมัยไม่หยุดนิ่งทิ้งรอยร่อง ผู้คนผองพันพัวไปทั่วหล้าสู่โลกาภิวัฒน์เต็มอัตรา ยังรบราฆ่าฟันกันเหมือนเดิมเมื่อสังคมเป็นเช่นนี้ต้องมีกฎหมาย เกิดตายใต้กติกามาพ่วงเสริมป้องกันอำเภอใจใครเหิมเกริม สร้างกฎเติมกติกามาช้านานจนกระทั่งกฎหมายกลายเป็นวิชา ในมหาวิทยาลัยให้พื้นฐานอำนาจบาตรใหญ่ไม่อันตรธาน ยังอยู่ในวิญญาณการครอบงำจากยุคหินเป็นดินระเบิดระเหิดหาย ความตายง่ายเพียงกดปุ่มตูมกระหน่ำเข้าสู่ยุคปรมาณูหลบรูถ้ำ ยุคใจดำอำมหิตทิศทางไปเมื่อมีสัมมาทิฐิก็มีมิจฉาทิฐิ ประวัติศาสตร์ของอำนาจบาตรใหญ่การต่อสู้ผู้ถูกกดขี่ชี้ทางไกล อำเภอใจในมนุษย์ขุดลึกเลยแล้วใครเล่าขุดหมุดคณะราษฎร์ อำนาจบาตรใหญ่ใช่ไหมเอ่ยอำนาจอำเภอใจใครเล่าเคย อนาถเอ๋ยชะตาอนาคตขโมยขุดหมุดคณะราษฎรประกาศเสนอ เอาอำเภอใจมาใช้กำหนดคืนอำนาจบาตรใหญ่ไม่เลี้ยวลด ย้อนเกณฑ์กฎหมายมัดประวัติศาสตร์ไว้? 
 กาลเวลาวิชาชัดประวัติศาสตร์ ล้วนเป็นเรื่องชิงอำนาจบาตรใหญ่จากสุขทุกข์ยุคหินถิ่นทั่วไป อำเภอใจในกฎกติกายุคสมัยไม่หยุดนิ่งทิ้งรอยร่อง ผู้คนผองพันพัวไปทั่วหล้าสู่โลกาภิวัฒน์เต็มอัตรา
กวีประชาไท,คณะราษฎร,ธุลีดาวหาง,หมุดคณะราษฎร